CELEX: 62011CJ0192
Language: ro
Date: 2012-01-26 00:00:00
Title: Hotărârea Curții (camera a șaptea) din 26 ianuarie 2012. # Comisia Europeană împotriva Republicii Polone. # Neîndeplinirea obligațiilor de către un stat membru - Directiva 2009/147/CE - Conservarea păsărilor sălbatice - Domeniul de aplicare al regimului de protecție - Derogări de la interdicțiile prevăzute de directivă. # Cauza C-192/11.

Hotărârea Curții (Camera a șaptea) din 26 ianuarie 2012 — 
      Comisia/Polonia
      (Cauza C‑192/11)
      „Neîndeplinirea obligațiilor de către un stat membru — Directiva 2009/147/CE — Conservarea păsărilor sălbatice — Domeniul de aplicare al regimului de protecție — Derogări de la interdicțiile prevăzute de directivă”
      1.                     Mediu — Conservarea păsărilor sălbatice — Directiva 2009/147 — Domeniu de aplicare — Specii care se găsesc în mod natural
            pe teritoriul european al Uniunii — Necesitatea unei protecții complete și eficace (Directiva 2009/147 a Parlamentului European
            și a Consiliului, art. 1) (a se vedea punctele 23‑25)
      2.                     Acțiune în constatarea neîndeplinirii obligațiilor — Examinarea de către Curte a temeiniciei — Situație care trebuie luată
            în considerare — Situația la expirarea termenului stabilit în avizul motivat (art. 258 TFUE) (a se vedea punctele 27 și 42)
      3.                     Acte ale instituțiilor — Directive — Executarea de către statele membre — Executare prin intermediul unor practici administrative —
            Caracter insuficient (art. 288 al treilea paragraf TFUE; Directiva 2009/147 a Parlamentului European și a Consiliului) (a
            se vedea punctul 48)
      4.                     Mediu — Conservarea păsărilor sălbatice — Directiva 2009/147 — Transpunerea fără intervenție legislativă — Limite — Administrarea
            patrimoniului comun — Necesitatea unei transpuneri exacte de către statele membre (Directiva 2009/147 a Parlamentului European
            și a Consiliului) (a se vedea punctele 56‑58)
      5.                     Mediu — Conservarea păsărilor sălbatice — Directiva 2009/147 — Executarea de către statele membre — Condiții de acordare a
            unor derogări de la interdicțiile prevăzute de directivă (Directiva 2009/147 a Parlamentului European și a Consiliului, art. 9)
            (a se vedea punctele 72, 73, 75 și 78)
      Obiectul
      
         
               Neîndeplinirea obligațiilor de către un stat membru — Încălcarea articolelor 1 și 5 și a articolului 9 alineatele (1) și (2)
                  din Directiva 2009/147/CE a Parlamentului European și a Consiliului din 30 noiembrie 2009 privind conservarea păsărilor sălbatice
                  (JO L 20, p. 7)  — Domeniu de aplicare — Restrângerea protecției la speciile de păsări care se găsesc pe teritoriul național —
                  Definire incorectă a condițiilor de derogare de la interdicțiile prevăzute de directivă
               
            Dispozitivul
      
         
                  1)
               
               
                  
               
               
                  	Prin faptul că nu a prevăzut ca măsurile naționale de conservare să privească toate speciile de păsări care se găsesc în mod
                     natural pe teritoriul european al statelor membre și care beneficiază de protecție potrivit Directivei 2009/147/CE a Parlamentului
                     European și a Consiliului din 30 noiembrie 2009 privind conservarea păsărilor sălbatice, precum și prin definirea incorectă
                     a condițiilor care trebuie respectate pentru a se putea deroga de la interdicțiile prevăzute de această directivă, Republica
                     Polonă nu și‑a îndeplinit obligațiile care îi revin în temeiul articolelor 1 și 5 și al articolului 9 alineatele (1) și (2)
                     din directiva menționată.
                  
               
            
         
                  2)
               
               
                  
               
               
                  	Obligă Republica Polonă la plata cheltuielilor de judecată.